OpenLLM-France/wikimedia huggingface dataset:
# San Adrian eliza (Olloki)

San Adrian eliza Esteribarko Olloki lekuan XII. mendeko kristiau eliza bat da. Donejakue Bidearen baitako ondare kontsideratzen da, Nafar Bideak Nafarroan egiten duen etaparen parte.

## Eraikina

XII. mendeko eraikuntza, XVIII. mendean eraberritua. Habearte bakarra, burualdea burualde zuzena eta kanpandorrea ditu ebanjelioaren aldean. Alde horretan bertan, kapera bat atxiki zen, burualdearen aurreko zatian. Burualdeak zirkuluerdiko arkua du, eta kanoi-gangaz estalita dago. Baita sakristia ere presbiterioaren ezkerraldean, kapera nagusitik komunikatzeko ate dintelduarekin. Kanpoko fatxadetan, harlanduan, arkitektura-estiloen kronologia desberdinak nabarmentzen dira. Erdi Aroko kanpoko kontrahormak mantentzen ditu, eta horien artean erdi-puntuko gezileihoak daude. Neogotiko estiloko erretaula nagusiak San Ferminen tailu berantiar bat du, zaharberritze eta pinturengatik nahiko aizundua. Ebanjelioaren alboko kaperan dagoen erretaula churriguereskoa (XVIII. mendearen lehen erdia) apaintzen duten egurrezko irudiak dira interesgarrienak. Ama Birjina eta Haurra eserita daude, San Joan Bataiatzailearen eta San Pedro apostoluaren irudi tenteen artean, eta Alexandriako Santa Katalinaren tailu txiki batek koroatzen du. Pizkunde estiloko erretaula berekoak dira, XVI. mendeko bigarren herenean datatu daitezkeenak.
2000. urtean, eliza konpontzeko lanak egin ziren, eta Elizbarrutiaz gain, urte horretan herrian bizi ziren 15 bizilagunek ere parte hartu zuten. Orduan agertu ziren Santa Agedaren pinturak, Arte Lanen Zaharberritzerako Lignum enpresak zaharberritu zituenak.
Aurkitutako horma-pinturak gotikoak dira, eta Roke maisuari, Juan Oliverren dizipuluari, egozten zaizkio. Cataniako Santa Agedaren bizitza irudikatzen dute. Goiko aldean, bi eszenak erakusten dute Siziliako prokontsulak, Quintianusek, Ageda emaztetzat hartu nahi duela, eta honek uko egiten dio, bere hatzekin Jesusekin konprometituta dagoela adieraziz. Ezezkoaren aurrean, prokontsulak prostibulo batera bidaltzen du, Afrodisia izeneko emakume batek zuzenduta. Birjintasuna galtzea du helburu. Santa Agedaren historiak aurrera jarraitzen du, nahiz eta jada irudietan irudikatu ez, lantze horretatik onik atera gabe. Quintianusek, haserre bizian, torturatzeko eta bularrak mozteko agintzen du. Kondairak Santa Agedak zaurietatik sendatu zuen San Pedrori buruz izan zuen ikuspegiarekin jarraitzen du. Baina torturatzaileek ez zuten etsi, eta txingar eta beira hautsien gainera bota zuten hil zen arte.

## Erreferentziak

* «Esteribar | Olloki» esteribar.org (Noiz kontsultatua: 2021-10-05).

## Ikus, gainera

* Olloki

## Kanpo estekak

* Datuak: Q65970880
# San Adriango baseliza

San Adriango baseliza Lizarrateko tunelean dagoen baseliza da. Gipuzkoan dago, Aizkorriko mendilerroan.

## Historia

Dirudienez, antzinako baseliza Hirutasun Santuaren ohorez eraiki zen. Inguruko herri hizkeran, latinezko Sancta Trinitate izen hura Sandrati bilakatuko zen (eta halaxe deitzen diote tokiko euskaran oraindik ere). Hortik tunelari, euskarazko Lizarrate izen zaharraz gainera, Sandrati izen berria ere eman zitzaion, Villasantek dioenez; eta, geroago, ilun samar bilakatua zen izen horri forma argiagoa eman nahirik, San Adrian bihurtuko zen hizkuntza maila jasoan.
1893an eraitsi zuten lehenengo baseliza zahar hura, eta beste bat eraiki. Gerora, XIX. mendean, mikeleteen koartel bat ere egon zen; 1911an jazotako suteak erabat erraustu zuen, eta berdin gertatu zitzaion alboan zuen ostatuari.

## Erreferentziak

* ↑ Felix Ibargutxi: «San Adrián revela sus secretos», Diario Vasco, 2009-06-23.
* ↑ Pantxike Agirre: «Garai berria galtzada zaharrarentzat», Berria, 2009-10-03.

## Ikus, gainera

* Lizarrate

## Kanpo estekak

* Datuak: Q12266833
# San Adrián de Juarros

San Adrián de Juarros Burgosko udalerria da, Alfoz de Burgos eskualdean dagoena.
2008ko urtarrilaren 1eko erroldaren arabera 63 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1641372
* Multimedia: San Adrián de Juarros / Q1641372
# San Adrián del Valle

San Adrián del Valle Leongo Herriko udalerri bat da, Leongo probintzian kokatuta. Páramo Leonés eskualdean dago, itsas mailatik 732 m metrora, eta km²-ko azalera hartzen du.
2009ko urtarrilaren 1eko erroldaren arabera 135 biztanle zituen. 2023 urteko erroldaren arabera 92 biztanle zituen.

## Ikus, gainera

* Leóngo udalerrien zerrenda

## Kanpo estekak

* Datuak: Q1635334
* Multimedia: San Adrián del Valle / Q1635334
# Sagarren denbora

Sagarren denbora. 25 urte deserritik itzultzen Josu Martinez eta Txaber Larreategik 2010ean zuzendutako euskal film dokumental bat da.

## Sinopsia

Oharra: Atal honek istorio osoa edo amaiera argitzen du.
Kristiane Etxaluz xiberotarra eta Alfonso Etxegarai bizkaitarra ezohiko bikotea dira. Biak gaztetik lotuak Euskal Herriaren askapenerako borrokari, beren maitasuna sorterritik 7.000 kilometrotara bizitzera kondenatuta daude, Alfonso Afrikako irla tipi batean baitaukate aspaldi, deportaturik. Baina erbesteak erbeste, Bidasoaren Herrian dauzkate biek begiak eta sagarren denboran bihotzak; Oraindik iristear den sagarren denbora emankorrean.

## Trilogia

Dokumental honen egileen bigarren lana izan da "Sagarren denbora". Honen aurretik Itsasoaren alaba egin zuten, GITE-IPESen Julio Araluze beka baliatuz. Trilogia bat egiteko asmoa zutela adierazi zuten dokumental hauen aurkezpenetan. Hirugarren lana euskal preso politikoen ingurukoa izan zen eta Barrura begiratzeko leihoak deitzen da.

## Ekoizpena eta aurkezpenak

Filma Bilboko GITE-IPES elkarteak ekoiztuta burutu zen.
Baionako Atalante zineman estreinatu zen 2010eko ekainaren 11n, eta geroztik Ainitzen, Bilbon, Iruñean, Plentzian... herriz-herriko emanaldi kolektiboetako bidea hartu zuen.

## Ikus, gainera

* Dokumentalak Euskal Herrian

## Erreferentziak

* ↑ Begi busti irribarretsuen eskerrak Nora Arbelbide.Berria.

## Kanpo estekak

* BIDEOA Sagarren Denbora dokumentala osorik online Argia
* BIDEOA Sagarren Denboraren inguruko elkarrizketa eta filmaren pasarte batzuk Hamaika telebista
* Elkarrizketa Info 7
* Elkarrizketa Euskadi Irratia
* Urruneko berba goxoa egun da oihartzun Nora Arbelbide. Berria.
* Afrikara Urtzi Urrutikoetxea. Berria.
* Domintxine, Plentzia, Sao Tomé, ETA… Pello Zubiriaren kritika. Erredakzio mahaia
* Begi busti irribarretsuen eskerrak Nora Arbelbide. Berria.
* Elkarrizketa: Josu Martinez, zinegilea: «Zaila zen Kristiane eta Alfonsoren historiarekin dokumental txarra egitea» gaur8.info.

## Kanpo estekak

* Datuak: Q12266749
# Sagarroi (musika taldea)

Sagarroi Iñigo Muguruzak (gitarra eta ahotsa, lehenago Kortatu, Delirium Tremens, Negu Gorriak eta Joxe Ripiau taldeetan), Carlos Zubikoak (lehen Apurtun) eta Gorka Baskaranek (bateria-jole ohia Gatazka eta Be quieten) 2001ean sortu zuten taldea da.

## Ibilbidea

Lehenengo diskoa urte horretan bertan publikatu zuten, “Meatzaldea”, Metak diskoetxearekin, eta Euskal Herrian zehar aurkeztu zuten, Madrilen, Bartzelonan, baita Europako beste hainbat tokitan ere, Suitza, Zagreb, Belgrad... Kubara ere iritsi ziren. 2003an “Euria ari duela” (Metak) publikatu zuten. Disko honetan Asier Ituarteren (lehen Eskandalu publiko eta Joxe Ripiau taldeetan) ukitua nabari da. Soinuak argi eta berotasunera hurbiltzen dira, “Meatzaldea”-n nagusi zen hardcore gordinetik urrunduz, ska eta Karibeko eraginak onartuz. “Toulouse” (Metak) taldearen hirugarren lana da. Izenburua eta Anthony Quinnen argazkia portadan mestizajerik zabalenaren ordezkari ditugu, musika eragin eta hitzen aldetik, bidaia eta dibertsitateari buruzko hitzak. Hauxe da Sagarroiren diskorik osatuena oraingoz, kalitateak eta freskotasunak beren tokia aurkitu eta finkatu dutelarik. Reggae, ska, cumbia, dance hall, guagancó eta Balkanetako doinuak ageri dira diskoan dotoretasuna galdu gabe. Hitzak Iñigo Muguruzarenak dira, bizizale eta koloristak, batzuetan hain gordin suertatzen zaigun errealitateaz mintzo.
“Baleike” (Kasba music, 2006) taldearen laugarren eta orain arte azken lana, lehena Kasba music (Bartzelona) diskoetxearekin. Bertan aurkituko duzuen musika estilo eta eraginengatik itsasoz bestaldeko diskoa bezala deskribatu izan den lana da, ska, reggae, cumbia... Baleiken ahots berri bat ere dago, Miren Gaztañagarena hain zuzen ere, antzerkiaren mundutik dator eta taldekide berria bihurtu da. Hitzak Iñigo Muguruzak idatziak dira, bizitzaz eta kolorez beteak, gaur egungo errealitate honi heldu eta hala ere irribarrea ez galtzen saiatzen direnak, naiz eta batzuetan azken hau benetan zaila bihurtzen den. Taldea sortu zenetik Kuban, Frantzian, Alemanian, Italian, Suitzan, Serbian, Kroazian eta Japonian ibiliak dira, besteak beste.
2010eko martxoan, taldekideek Sagarroi desegin zutela jakinarazi zuten. 2011 urtean Iñigo Muguruzak eta Carlos Zubikoak Lurra taldea sortu zuten.

## Taldekideak

* Iñigo Muguruza - Ahotsa eta gitarra
* Carlos Zubikoa - Baxua
* Iban Larreboure (2008tik) - Bateria
* Asier Ituarte (2002tik) - Tromboia
* Miren Gaztañaga (2007tik) - Ahotsa eta koroak

### Lehenagoko Taldekideak

* Gorka Baskaran (2001-2007) - Bateria
* Iban Zugarramurdi (2007-2008) - Bateria

## Diskografia

* Meatzealdea (2001, Metak)
* Euria ari duela (2003, Metak)
* Toulouse (2004, Metak)
* Baleike (2006, Kasba Music)
* Haikua (2009, Sagarroi Ekoizpenak)

## Kolaborazioak

* Irungo AEK-ko beteranoak (2004)

## Erreferentziak

* ↑ Sagarroi desegin dute taldekideek, taldearentzat «astirik ez» dutelako, Irune Berro, Badok.info

## Kanpo estekak

* Sagarroiren webgune ofiziala
* Datuak: Q536233
# Sagarrondotik

Sagarrondotik jaialdia "Sagardoaren Kultura Sustatzeko Elkartea"k (SKSE), lukro nahiz aberastasun desiorik gabeko asoziazio kulturalak, sagardoa sustatzeko urtero Hernanin (Gipuzkoa) antolatzen duen jaialdi erraldoia da. SKSE, jende eta eragile desberdinen parte hartzearekin osatua dago, eta "Sagardoaren Lurraldea" deritzonaren lur eremuko pertsonek egokitzen dute bera, tabernari, komertziari, sagardogile, herritarrek...
Izaera eta funtzionamendu anitza du beraz. Eta helburu bakarra, amankomuna, Usurbil, Astigarraga, Hernani eta Urnietako udalerriak elkartzeko bide bat zabaltzea. Baita bere inguruan lanean diharduten elkargoak (sagardogileak, kofradiak, elkarteak..) fin berdin batean biltzea ere. Eta ahal delarik lurralde honen izaera, kultura eta bizimoldearen ispilua dena munduari erakustea. Kristal zati oso bat balitz bezala.
Sagardoaren munduko eragile gehienak elkartzea du helbururik behinena, bai, baina bere aniztasunezko filosofian oinarrituz eta kultur elkarte gisa, herritar ororentzat eskeintza koloretsu eta jai girokoak antolatzea du jardun gune, euskal espresio mota guztiak sustatuz, antzerkia, bertsoa, herri kirolak, olerkia, musika mota ezberdinak etab. eta bide horretan kokatzen da, elkarteak egiten dituen lanen artetik distiratsuena: Sagarrondotik jaialdia.

## Urtero, gaueko kontzertuetan parte harturiko musika taldeak
### 2007 (Martxoak 16 eta 17)

* Delorean
* Skalariak
* The James Taylor Quartet
* The Bon Scott Band
* La Inconsciencia de Uoho
* Obrint Pas
* Atom Rhumba
* Julieta Venegas
* Maneta de kamioneta + Raimundo Amador
* Zea Mays

### 2006 (Martxoak 17 eta 18)

* THC
* Sorkun
* Chambao
* Loquillo y Trogloditas
* Pal Keli
* Morodo
* Berri Txarrak
* Celtas Cortos
* Hamlet
* Betagarri
* Living Colour
* O'funk'illo

### 2005 (Martxoak 4 eta 5)

* The Wailers
* Kauta
* Def con Dos
* Martires del compas
* Berri Txarrak
* Barricada
* Marea
* Soziedad Alkoholika
* Banda Bassotti

### 2004 (Otsailak 27 eta 28)

* Fito & Fitipaldis
* Su ta Gar
* Reincidentes
* Orisha's
* Fermin Muguruza
* Ojos de Brujo
* Kuraia
* Ari

### 2003 (Martxoak 21 eta 22)

* Raimundo Amador
* Fundacion Tony Manero
* Desmond Dekker
* La Polla
* Gatibu
* Kiko Veneno
* Mallacan
* Kuraia
* Gari

## Kanpo estekak

* Sagarrondotik Jaialdiaren webgune ofiziala
* Datuak: Q12266753
# Sagartegieta jauregia

Sagartegieta jauregia (herriko euskaran Sartei edo Sarteitta) Eibarko Maltzaga auzoan dagoen XVIII. mendeko jauregi bat da, XX. mendean abandonatua eta oso hondatua dagoena XXI. mendean.

## Historia

Eibarko Sustaeta familia inportantearen etxea izan zen mendeetan zehar, baina oraingo eraikin neoklasikoa 18. mendekoa da. Etxearen kokapena pasabide estrategiko batean zegoen, Maltzagan,. Bertan egiten zuten bat Gipuzkoatik zetorren bide nagusiak (kostaldea eta barrualdea batzen zituena), Bizkaitik zetorrenak eta Deba ibaia jarraituz Arabara eta Gaztelara zihoanak. Bertatik pasatu izan dira urteetan zehar arraina, artilea, armak, ikatza, garia... Bide horretan geraleku nabarmena zen Sagartegieta. Baina 20. mendeko garraiobideak garatzearekin, trena zein errepidea, garrantzi hori galdu zuen tokiak. 20 mendean baserri bilakatu zen Sagartegieta, eta Gerra Zibilaren ostean hutsik geratu zen.
Harrezkero, etxearen egoera gero eta okerragora doa. 21. mendean teilatua osorik zeukala sartu zen, baina 2020rako laurden bat jausita zuen.

## Erreferentziak

* ↑ «8.- Sagartegieta Jauregia — Eibarko Kultura Ondarea - Egoibarra.eus» egoibarra.eus (Noiz kontsultatua: 2020-07-01).
* ↑ Javitxo. (2011-06-13). «javitxooo: SAGARTEGUIETA» javitxooo (Noiz kontsultatua: 2020-07-01).

## Kanpo estekak

* Datuak: Q67912746
* Multimedia: Sagartegieta jauregia / Q67912746
# Sagarzazu (argipena)

Sagarzazu edo Sagartzazu hainbat pertsonaren deitura da. Hona hemen euskarazko Wikipedian artikulua dutenen zerrenda:

## Pertsonak

* Victoriano Juaristi Sagartzazu (1880-1949), mediku eta musikagilea.
* Francisco Sagarzazu (1888-1975), politikaria.
* Klaudio Sagartzazu, Satarka (1895-1971), olerkaria.
* Manuel Sagartzazu (1903-1990), futbolaria.
* Miren Gezala Sagarzazu (1912-2003), irakasle, dantzari eta aktorea.
* Xabier Aranburu Sagarzazu (1931-2014), idazle eta kazetaria.
* Paco Sagarzazu (1940-), aktorea.
* Ernesto Martínez Sagarzazu (1947-2010), ingeniari eta matematikaria.
* Javier Sagarzazu (1958-1987), futbolaria.
* Idoia Sagarzazu (1961-2007), aktorea.
* Sorkunde Lekuona Sagarzazu (1963-), irakaslea.
* Mikel Sagarzazu (1988-), aktore, bikoiztaile eta itzultzailea.
* Mirari Sagarzazu, artisau eta artista.

## Bestelakoak

* Sagarzazu Memoriala, traineru estropada.
# Sagarmin

Sagarmina, sagarrondo makatza edo txori-sagarra (Malus sylvestris) Malus generoaren espeziea da, jatorria Europan duena. Lehen adituek sagarrondo etxekotuaren (M. domestica) arbasotzat zuten, baina egun, etxekotuaren benetako arbasoa asiar espeziea (M. sieversii) dela diote. Edonola ere, DNAren analisiaren arabera, badago lotura etxekoturiko sagarrondoaren eta sagarrondo basatiaren artean.

## Erreferentziak

* ↑ Sagarrondo - Euskara - Euskadi.eus
* ↑ Velasco R., Zharkikh A., Affourtit J. et al.. (2010). «The genome of the domesticated apple (Malus × domestica Borkh.)» Nature Genetics 42 (10): 833..
* ↑ Coart, E., Van Glabeke, S., De Loose, M., Larsen, A.S., Roldán-Ruiz, I.. (2006). «Chloroplast diversity in the genus Malus: new insights into the relationship between the European wild apple (Malus sylvestris (L.) Mill.) and the domesticated apple (Malus domestica Borkh.)» Mol. Ecol. 15 (8): 2171-82..
* ↑ «Elurmaluta.net - Fossil Plastics - Alegiazko Enborrak» www.elurmaluta.net (Noiz kontsultatua: 2021-01-24).

## Kanpo estekak

* Datuak: Q47161
* Multimedia: Malus sylvestris / Q47161
* Espezieak: Malus sylvestris
# Sagarroi

Sagarroi hauetako bat izan daiteke:
* Erinaceus europaeus espeziea, triku edo kirikino gisa ere ezagutua.
* Sagarroi (taldea), 2001etik 2010era aritutako euskal musika taldea.
# Sagarzazu Memoriala

Sagarzazu Memoriala 1970 eta 1971n antolatu zen estropada izan zen; "Recambios Txanpi" antolatzailea izan zen.
Lehenengo ekitaldia Santoñan eta bigarrena Hondarribian egin zituzten. Jose María Sagarzazu Hondarribiko arraunlari ohiaren omenezkoa izan zen.

## Kanpo estekak

* Datuak: Q5550042
# Sagarmatha Parke Nazionala

Sagarmatha Parke Nazionala$^1$ UNESCOren gizateriaren ondarea :
| Mota | Naturala |
| Irizpideak | vii |
| Erreferentzia | 120 |
| Kokalekua | Nepal |
| Eskualdea$^2$ | Asia-Pazifikoa |
| Izen ematea | 1979 (III. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Sagarmatha Parke Nazionala (nepaleraz: सगरमाथा राष्ट्रिय निकुञ्ज) Nepalgo Sagarmatha Gunean kokaturiko Parke Nazionala da, Himalaiaren hegoaldean eta Nepalen ekialdean kokaturik dagoena. Parkerako sarrera Namche Bazaar herrixkan dago.

## Sorrera

1976an sortu zuten eta 1979an UNESCOk Gizateriaren Ondare izendatu zuen. Sagarmatha parkearen barruan dagoen Everest mendiaren izen tradizionala da eta berak ematen dio eremu guztiari izena. Sanskritoz sagar zerua da eta matha burua. Everest mendiaz gain Lhotse eta Cho Oyu zortzimilakoak ere hartzen ditu parkeak.

## Deskribapena

Parkeak 1.148 km² da luze-zabal eta altuera desberdintasuna oso handia da, 2.845 metroko garaieratik 8.848 metrotaraino iristen baita. Lurraren %69 5.000 metroko garaieratik gora dago eta erabat soila da, gehiena elur eta izotzaren azpian dagoelarik, parkearen %28a belarrak estaltzen du eta %3an baino ez dago basoa. Etengabeko izotzen maila 5.750 metrotik gora kokatzen da.

## Flora eta fauna

Basoek estaltzen duten eremuan urkiak, ipuruak, pinuak, izeiak, banbua eta errododendroak dira nagusi. Zuhaitzak normala baino txikiagoak izaten dira. Altueran gora egin ahala likenak eta goroldioa baino ez dira aurkitzen.
Basoetan 118 hegazti espezie bizi dira eta hainbat ugaztun espezie endemiko ere aurkitzen dira, hala nola, elur-pantera, Himalaiako hartz beltza eta panda gorria. Oxigeno maila txikiarekin bizitzera moldaturiko animaliak dira eta larru sendoa dute berotasuna mantentzeko.

## Erreferentziak

* ↑ Turner, R. L.. (1931). A comparative and etymological dictionary of the Nepali language. Londres: K. Paul, Trench, Trubner.

## Kanpo estekak

* (Ingelesez) Sagarmathako Parke Nazionala UNESCOren webgunean
* Datuak: Q2211959
* Multimedia: Sagarmatha National Park / Q2211959
# San Cristobal uhartearen berreskurapena

San Cristobal uhartearen berreskurapena (gazteleraz: Recuperación de la isla de San Cristóbal) Félix Castelo margolariak 1634 urtean egindako margolana da, Pradoko Museoko 26. aretoan dagoena, Madrilen.

## Deskribapena

Margolan honetan Fadrique de Toledo kondea ageri da lehen planoan bere ofizialetako bati (agian Pedro de Osorio) aginduak ematen, eta atzean espainiar armadako itsasontzia eta tropak San Cristobal uhartea erasotzen. Gotorleku bat sutan ere ikusten da.

## Gaia

Palacio del Buen Retiro jauregiko "Erresumen Aretoa" dekoratzeko hainbat margolariri artelanak eskatu zizkioten eta Félix Castelok San Cristobal uhartearen berreskurapena margotzeko eskatu zioten.
1629an izandako San Cristobal uharteko borroka erakusten du. Ingeles eta frantsesen eskutan zeuden San Cristóbal eta Nieves uharteak (gaur egun Saint Kitts eta Nevis) berreskuratu zituen Espainiak, 1630ko Madrilgo Itunean itzuli behar izan bazituen ere.
San Cristobalgo borrokan Fadrique de Toledo Osorio almirantzea Nieves uhartera iritsi zen eta bertan aingura botata zeuden hainbat itsasontzi ingeles suntsitu zituen. Ondoren soldaduak lehorreratu ziren bertako babes egitura apurrak botazteko eta kolonoak preso hartzeko. San Cristobal uhartera jo zuten hurrena eta uharteari su eman zioten.

## Erreferentziak

* ↑ (Gaztelaniaz) Museo del Prado, ed. (2016ko ekainaren 28a)..

## Kanpo estekak

* Datuak: Q31187682
# San Cristobalgo geltokia

San Cristobal Asturiasko Printzerriko tren geltoki bat da, Valdés udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Ferrol — Gijon

## Zerbitzuak

Renfe Feve
 Zerbitzua  Hasiera  Ibilbidea  Amaiera ⁠
R1FerrolXubia • San Sadurniño • Cerdido • Ortigueira • O Barqueiro • O Vicedo • Viveiro–Geltokia • Xove–Geltokia • San Cibrao • Burela • Foz • Ribadeo • A Veiga • Viladevelle • Castropol • As Campas • Tol • Tapia de Casariego • A Caridá • Cartavio • Lloza • Medal • Navia • Piñeira–Viyauril • Viḷḷapedre • Outur • Ḷḷuarca • Barcia • Caneiru • San Cristobal • Cadavéu • Tablizo • Vaḷḷouta • Santa Marina • Nuviana • Valdréu • Soutu Lluiña • San Cosme • Samartín de Lluiña • la Madalena • Villamar • Cuideiru • Muros • Pravia • Grau • Trubia • San CloyoOviedo/Uviéu⁠
R1bNaviaPiñeira–Viyauril • Viḷḷapedre • Outur • Ḷḷuarca • Barcia • Caneiru • San Cristobal • Cadavéu • Tablizo • Vaḷḷouta • Santa Marina • Nuviana • Valdréu • Soutu Lluiña • San Cosme • Samartín de Lluiña • la Madalena • Villamar • Cuideiru • el Pitu–Piñera • Muros • los Cabos • Santianes • Pravia • Beifar • San Roman • Aces • Sandiche • Grau • Peñaflor • Veiga d'Anzu • Santa Maria Grau • Trubia • Soutu Udrion • San Pedru • San Cloyo • les Maces • les Campes • Argañosa • VallobinOviedo/Uviéu :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q17631384
# San Cristóbal (Madril)

San Cristóbal de los Ángeles, Espainiako Madril hiriburuko auzo bat da, Villaverde barrutian. Hiriko 172. auzoa da. 2009ko erroldaren arabera 16.890 biztanle zituen.

## Kanpo estekak

* Datuak: Q390457
* Multimedia: San Cristóbal neighborhood, Madrid / Q390457
# San Cristóbal (Buenos Aires)

San Cristóbal Buenos Aires hiri autonomoko auzoetako bat da, Argentinako Errepublikako hiriburuan.

## Geografia

San Cristóbal auzoa Independencia, Entre Ríos, Juan de Garay eta Sánchez de Loria kaleek mugatuta dago. Balvanera auzoak mugatzen du iparraldetik, Constitución-ek ekialdeatik, Parques Patricios-ek hegoaldetik eta Boedo-k mendebaldetik.
Metroaren E eta H lineek zeharkatzen dute. Hiriko ekialdean dago, alde zaharretik oso gertu eta egungo auzoaren zati bat Juan de Garay sortzaileak mugatutako eremuaren barruan dago.
2,1 km²-ko azalera du eta 48,611 biztanle, eta horrek 23.148 biztanle/km²-ko dentsitate ematen dio.

## Historia

Bere egoera 1869an jaso zuen, Buenos Airesko parrokia-banaketa berriaren emaitza, San Telmo, Santa Lucía, Del Pilar, San Miguel, Balvanera eta Catedral al Sur-ekin batera. Errolda gertu batek gutxi gorabehera 3.171 biztanleren kopurua erakusten du 392 etxeetan. 1887an, 18 urte beranduago, auzoak 37.000 biztanle baino gehiago zituen eta 3.200 etxe inguru. Biztanleen herena atzerritarrak ziren. Auzo gisa soilik eraiki zen 1884an, tenplua eraiki zenean.
1885ean, Independencia eta Entre Ríos etorbideen izkinan, San Cristóbal Merkatua sortu zen, gaur egun indarrean dagoena eta hiriko zaharrena dena.
1919ko urtarrilaren 7an, Vasena metalurgia tailerretako greban ziren langileei tiro egin zieten poliziek eta lau hil zituzten. Tailerrak La Rioja eta Cochabamba kaleetan izan ziren (gaur egun Martin Fierro plaza dago). Aste Tragikoa edo "Urtarril Gorria" izenarekin ezaguna (odolari eta grebalari anarkistei eta marxistari egindako aipamenarekin), pasarte hau Argentinan langileen borrokaren inaugurazioetako bat da.
1972an auzoaren behin betiko mugak finkatu ziren. 1980an 25 de Mayo autobidea eraikitzearekin batera, hiriko eraikin asko eraitsi ziren eta auzoaren itxura aldatu zen.

## Ezaugarriak

San Cristóbal berdegune gutxi dituen auzoa da, Martin Fierro plaza garrantzitsuenetarikoa izanik.
Bere eraikin bereizgarrietako bat Santa Luciako Oftalmologia Ospitalea da, San Juan etorbideko 2000. zenbakian. Hezkuntza-establezimenduen artean, nabarmentzekoa da Independencia, Rincón eta Estados Unidos etorbideetako etxadian dagoen Nuestra Señora Del Huerto institutu ospetsua eta urtetsua. La Rioja-n eta Humberto Primo-n kokatutako 8 zenbakiko Goi Eskola Normala, eta San Cristóbal ikastetxea, San Juan eta Jujuy etorbideetan kokatuta dago. La Rioja eta Urquiza arteko Humberto Primo-ko "Omar Bin Al Jattab" Argentinako Eskola Islamiarra (komunitate osora irekia).

## Komunitateak

San Cristóbalen komunitate desberdinak dira. Siriako etorkinak inguruan kokatu ziren, gerora gastronomiar bazar bihurtuko ziren negozioak finkatuz. XIX.mendearen amaieran, Buenos Aireseko biztanle afro-ondorengoak biltzen ziren auzoetako bat ere izan zen.

## Kanpo estekak

* Datuak: Q2064416
* Multimedia: San Cristóbal, Buenos Aires / Q2064416
# San Cristóbal (Burgos)

San Cristóbal Burgosko auzoa da. Hiriaren ipar-ekialdean dago. San Juan de Ortega eliza eta San Felices de Calatravako monasterioa bertan daude.

## Kanpo estekak

* Datuak: Q6118578